
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1088 


5 Αυγούστου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση νέου κανονισμού οικονομικής διαχείρισης, 
προμηθειών, ελέγχου και λοιπών θεμάτων διοικητι¬ 
κής μέριμνας, του Εθνικού Κέντρου Επαγγελματι¬ 
κού Προσανατολισμού (ΕΚΕΠ). 1 

Σύσταση Νομικού Προσώπου με την επωνυμία «Δημο¬ 
τική Βιβλιοθήκη Γρεβενιτίου - Ευστάθιος Σκάρπας» 
στο Δήμο Ανατολικού Ζαγορίου Νομού Ιωαννίνων 2 
Απόκτηση Ελληνικής Ιθαγένειας της ομογενούς Αθα- 


νασιάδη Μαρίας. 3 

Πενταετής απαγόρευση κυνηγίου στη θέση «Γιαλτάς» 

του Δήμου Γόννων Ν. Λάρισας. 4 

Τροποποίηση - Συμπλήρωση της παρ. 1 της 3391/ 
10.4.2003 απόφαση του Γενικού Γραμματέα Περι¬ 
φέρειας Κ. Μακεδονίας. 5 


Ανάκληση των ΔΒΕΑ/531/Φ.Λ 23.1/24.4.2001 και 
ΔΒΕΑ/948/Φ.Λ 23.1/22.7.1999 αποφάσεων του Νο¬ 
μάρχη Ιωαννίνων κατά το μέρος που είχαν καθορι¬ 
στεί λατομικές περιοχές στη θέση «Κουρί - Κοφτε¬ 
ρό - Εικόνες» Δ.Δ Αναργύρων Δήμου Πασσαρώνος 


Ν. Ιωαννίνων. 6 

Διενέργεια εκούσιου αναδασμού περιοχής ΠΟΛΥΖΕΙ- 

ΚΑ ΜΑΥΡΟΛΟΦΟΥ Ν. Μαγνησίας. 7 

Μεταφορά κενών οργανικών θέσεων Διδακτικού Εκ¬ 
παιδευτικού Προσωπικού (ΔΕΠ) στο Τμήματα του 
Ιονίου Πανεπιστημίου. 8 


ΑΠΟΦΑΣΕΙ Σ 

Αριθ. 191038 (1) 


Έγκριση νέου κανονισμού οικονομικής διαχείρισης, προ¬ 
μηθειών, ελέγχου και λοιπών θεμάτων διοικητικής μέ¬ 
ριμνας, του Εθνικού Κέντρου Επαγγελματικού Προσα¬ 
νατολισμού (ΕΚΕΠ). 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ - 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) Του άρθρου 10 του Ν. 2525/97 «Ενιαίο λύκειο, πρό¬ 


σβαση των αποφοίτων στην Τριτοβάθμια Εκπαίδευση 
Αξιολόγηση του Εκπαιδευτικού έργου και άλλες διατά¬ 
ξεις» (ΦΕΚ 188/Α/97). 

β) Του Π.Δ. 232/98 «Σκοποί, συγκρότηση, σύνθεση θη¬ 
τεία του Διοικητικού Συμβουλίου καθώς επίσης πόροι και 
θέσεις προσωπικού του Εθνικού Κέντρου Επαγγελματι¬ 
κού Προσανατολισμού (ΕΚΕΠ)» (ΦΕΚ 179/Α/98). 

2. Την 190056/12.1.2000 κοινή υπουργική απόφαση 
«Έγκριση κανονισμού οικονομικής διαχείρισης, προμη¬ 
θειών, ελέγχου και λοιπών θεμάτων διοικητικής μέριμνας, 
του Εθνικού Κέντρου Επαγγελματικού Προσανατολισμού 
(ΕΚΕΠ)» (ΦΕΚ 82/Β/2.2.2000). 

3. » Τη γνώμη του ΔΣ του Εθνικού Κέντρου Επαγγελμα¬ 
τικού Προσανατολισμού (ΕΚΕΠ) η οποία μας διαβιβάστη¬ 
κε με το 279/Α2/11.10.2002 έγγραφό του. 

4. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του προϋπολο¬ 
γισμού του Εθνικού Κέντρου Επαγγελματικού Προσανα¬ 
τολισμού (ΕΚΕΠ), αποφασίζουμε: 

Καταρτίζουμε Κανονισμό οικονομικής διαχείρισης, 
προμηθειών, ελέγχου και λοιπών θεμάτων διοικητικής μέ¬ 
ριμνας του Εθνικού Κέντρου Επαγγελματικού Προσανα¬ 
τολισμού (ΕΚΕΠ) Ν.Δ.Ι.Δ., που συστάθηκε με το άρθρο 16 
του Ν.2224/1994( ΑΊ12) το περιεχόμενο του οποίου έχει 
ως εξής: 

Άρθρο 1 

Αντικείμενο του Κανονισμού 

Ο Κανονισμός καθορίζει τον τρόπο κατά τον οποίο: 

α) πραγματοποιείται η είσπραξη και η οικονομική δια¬ 
χείριση των πόρων του ΕΚΕΠ, 

β) εκτελούνται οι κάθε φύσεως δαπάνες του ΕΚΕΠ και 

γ) διενεργούνται όλες οι προμήθειες παγίων, αναλωσί¬ 
μων και παροχής υπηρεσιών του ΕΚΕΠ και ειδικότερα: 

- αγορές παγίων (ακίνητα, έπιπλα και σκεύη, εξοπλι¬ 
σμός, μηχανήματα, λογισμικό κλπ.), 

- αγορές υλικών γραφείου και αναλωσίμων (γραφική 
ύλη, αναλώσιμα, φωτοτυπικών και Η/Υ), 

- παροχή υπηρεσιών, εκτός ανάθεσης και εκτέλεσης 
μελετών προγραμμάτων. 

Άρθρο 2 

Οικονομικό Έτος 

Το οικονομικό έτος του ΕΚΕΠ αρχίζει την 1η Ιανουά¬ 
ριου και λήγει την 31 η Δεκεμβρίου κάθε έτους. 

Ειδικά το πρώτο οικονομικό έτος αρχίζει την ημερομη¬ 
νία ίδρυσης του ΕΚΕΠ και λήγει την 31η Δεκεμβρίου του 
έτους αυτού. 

Άρθρο 3 

Οι πόροι του ΕΚΕΠ κατατίθενται σε Τράπεζες μετά από 
απόφαση του Διοικητικού Συμβουλίου. 

Άρθρο 4 

Προϋπολογισμός: 

Περιεχόμενο - Κατάρτιση -Έγκριση - Εκτέλεση 

1. Μετονπροϋπολογισμότου Ε.Κ.Ε.Π. προσδιορίζονται 
τα έσοδα από τακτικούς και έκτακτους πόρους αυτού, 
που προέρχονται από: 

α) Επιχορήγηση από τον Τακτικό Προϋπολογισμό και το 
Πρόγραμμα Δημοσίων Επενδύσεων των Υπουργείων 
Εθνικής Παιδείας και Θρησκευμάτων και Εργασίας και 
Κοινωνικών Ασφαλίσεων, 

β) Την Ευρωπαϊκή Ένωση. 

γ) Την παροχή υπηρεσιών σε τρίτους, 

δ) Δωρεές, δημοσιεύσεις, εκδηλώσεις, εκδόσεις κ.λ.π. 

Ο προϋπολογισμός κάθε οικονομικού έτους και το πρό¬ 
γραμμα δραστηριοτήτων του ΕΚΕΠ καταρτίζεται μέσα 
στο τελευταίο τρίμηνο του προηγουμένου οικονομικού 
έτους, υποβάλλεται για έγκριση στο Δ/κό Συμβούλιο συ- 
νοδευόμενος με την εισηγητική έκθεση που περιέχει ανα¬ 
λυτική αιτιολόγηση των επί μέρους κονδυλίων των προ- 
βλεπομένων εσόδων και εξόδων. 

Ο προϋπολογισμός μετά την έγκριση του από το Δ.Σ. 
του Ε.Κ.Ε.Π. υποβάλλεται για έγκριση στους Υπουργούς 
Εθνικής Παιδείας και Θρησκευμάτων και Εργασίας και 
Κοινωνικών Ασφαλίσεων. 

Ο προϋπολογισμός υποβάλλεται σύμφωνα με το ΕΓΑΣ, 
όπως αυτό εξειδικεύεται κάθε φορά με εγκυκλίους του 
ΓΛΚ. 

Στο σκέλος των εσόδων που προϋπολογισμού αναγρά¬ 
φονται τα έσοδα τα προβλεπόμενα κατά τη διάρκεια του 
οικονομικού έτους. 

Στο σκέλος των εξόδων του προϋπολογισμού αναγρά¬ 
φονται οι προβλεπόμενες δαπάνες κατά τη διάρκεια του 
οικονομικού έτους ανεξάρτητα από το χρόνο μέσα στον 
οποίο θα διενεργηθούν. 

Στο σκέλος των εξόδων αναγράφονται πιστώσεις με τον 
τίτλο «Τακτικό Αποθεματικό» και «Έκτακτο Αποθεματικό» 
για την κάλυψη πιστώσεων που κατέστησαν ανεπαρκείς 
κατά τη διάρκεια της οικον. χρήσης ή δεν ήταν δυνατόν να 
προβλεφθούν κατά την κατάρτιση του προϋπολογισμού. 

Κατά τη διάρκεια της οικονομικής χρήσης είναι δυνατή: 

α) η αύξηση ορισμένης πίστωσης με ισόποση μείωση 
άλλης και 

β) η εγγραφή νέου λογαριασμού. 

Η αυξομείωση μέχρι ποσού 60.000 ΕΥΡΩ (εξήντα χιλιά¬ 
δων ευρώ) γίνεται με απόφαση του ΔΣ., ενώ για μεγαλύ¬ 
τερο ποσό καθώς και για εγγραφή νέου λογαριασμού 
απαιτείται έγκριση των Υπουργών Εργασίας και Κοινωνι¬ 
κών Ασφαλίσεων και Εθνικής Παιδείας και Θρησκευμά¬ 
των. 

Άρθρο 5 

Λογιστική Οικονομική Οργάνωση 

Η Λογιστική Οργάνωση του ΕΚΕΠ τηρείται κατά το δι¬ 
πλογραφικό σύστημα με την εφαρμογή του Ε.Γ.Λ.Σ. και 
τηρούνται τα ορισμένα από τον Κώδικα Βιβλίων και Στοι¬ 


χείων βιβλία. Τα βιβλία αυτά θεωρούνται και σφραγίζο¬ 
νται κατά σελίδα και στην τελευταία σελίδα καταχωρείται 
πράξη με τον αριθμό των σελίδων και τον προσδιορισμό 
των βιβλίων με τη σφραγίδα του ΕΚΕΠ από αρμόδιο υπάλ¬ 
ληλο. Η θεώρηση αυτή παραλείπεται εφόσον τα βιβλία 
θεωρηθούν από την αρμόδια φορολογική αρχή. 

Άρθρο 6 

Ανάληψη και Εκκαθάριση δαπανών 

1. Οι δαπάνες του ΕΚΕΠ αναγνωρίζονται και εκκαθαρί¬ 
ζονται από την οικονομική Υπηρεσία του ΕΚΕΠ βάσει των 
νομίμων δικαιολογητικών, με την προϋπόθεση εγγεγραμ¬ 
μένης πίστωσης στον προϋπολογισμό του. 

2. Χρόνος πραγματοποίησης της πληρωμής νοείται ο 
χρόνος έκδοσης του οικείου εντάλματος πληρωμής. 

3. Για την πληρωμή κάθε δαπάνης απαιτείται η έκδοση 
χρηματικού εντάλματος πληρωμής ή επιταγής από την οι¬ 
κονομική υπηρεσία του ΕΚΕΠ, τα οποία υπογράφονται 
από τα εξουσιοδοτημένα όργανα σύμφωνα με αποφάσεις 
του Δ/κού Συμβουλίου του Κέντρου και στα οποία επισυ¬ 
νάπτονται τα νόμιμα δικαιολογητικά. 

4. Σε ομοειδείς απαιτήσεις περισσοτέρων δικαιούχων 
επιτρέπεται η έκδοση ενός μόνο χρηματικού εντάλματος 
πληρωμής με την προϋπόθεση ότι έχει συνταχθεί και επι- 
συναφθεί σ’ αυτό ονομαστική κατάσταση κάθε δικαιού¬ 
χου. 

5. Σε περίπτωση τμηματικών εξοφλήσεων υποχρεώσε¬ 
ων, τα δικαιολογητικά έγγραφα επισυνάπτονται στο πρώ¬ 
το χρηματικό ένταλμα πληρωμής και στα άλλα γίνεται 
αναφορά στον αριθμό του πρώτου εντάλματος. 

6. Τα χρηματικά εντάλματα πληρωμής δεν επιτρέπεται 
να φέρουν ξέσματα, αλλοιώσεις ή προσθήκες και σε πε¬ 
ρίπτωση διαγραφής το διαγραφόμενο ποσό και κείμενο 
πρέπει να διαβάζεται με ευκρίνεια και να μονογράφεται 
αρμοδίως. 

7. Η ευθύνη για την πληρότητα και τη νομιμότητα των δι- 
καιολογητικών κάθε δαπάνης βαρύνει τα όργανα και τις 
υπηρεσίες που είναι αρμόδια για την έκδοση, εκκαθάριση 
και πληρωμή αυτής. 

8. Για την είσπραξη οποιουδήποτε ποσού εκδίδεται 
γραμμάτιο εισπράξεως στο οποίο αναγράφεται η αιτιο¬ 
λογία της είσπραξης και στο οποίο επισυνάπτεται κάθε 
σχετικό παραστατικό. 

9. Το εντεταλμένο όργανο για την πληρωμή των εγκε¬ 
κριμένων και νόμιμα αναληφθεισών υποχρεώσεων είναι ο 
Γ ενικός Δ/ντής του ΕΚΕΠ τον οποίο αναπληρώνει ο νόμι¬ 
μος αναπληρωτής του ο οποίος ορίζεται από το Δ.Σ. 

Άρθρο 7 

Χρηματικά Εντάλματα Προπληρωμής 

1. Με αποφάσεις του Δ/κού Συμβουλίου του ΕΚΕΠ είναι 
δυνατή η έκδοση χρηματικών ενταλμάτων προπληρωμής 
και η χορήγηση προκαταβολής ορισμένου ύψους επί απο¬ 
δώσει λογαριασμού. 

2. Είναι δυνατή η χορήγηση πάγιας προκαταβολής ορι¬ 
σμένου ύψους στο όνομα υπαλλήλου του Κέντρου μετά 
από απόφαση του Δ.Σ. του ΕΚΕΠ για την πληρωμή των 
αναγκαίων καθημερινών μικροεξόδων. 

Άρθρο 8 

Απολογισμός - Ισολογισμός 

Ο ετήσιος Ισολογισμός και ο Απολογισμός του ΕΚΕΠ 
συντάσσονται μετά τη λήξη του οικονομικού έτους . 

Ο Ισολογισμός και ο Απολογισμός εγκρίνονται από το 
Δ.Σ. του ΕΚΕΠ και στη συνέχεια από τους Υπουργούς 
Εθνικής Παιδείας και Θρησκευμάτων και Εργασίας και 
Κοινωνικών Ασφαλίσεων. 

Άρθρο 9 

Διαχείριση Υλικού - Διαχειριστές 

1. Η διαχείριση της κάθε είδους κινητής και ακίνητης πε¬ 
ριουσίας του ΕΚΕΠ ανατίθεται αρμοδίως σε υπαλλήλους 
με σχετική απόφαση του ΔΣ του ΕΚΕΠ. 

2. Οι λεπτομέρειες του τρόπου χρέωσης, παραλαβής, 
διασφάλισης, διαχείρισης, απόδοσης κλπ των διαχειρι¬ 
στών καθώς και η ευθύνη από τυχόν υπαιτιότητα τους λό¬ 
γω πράξης, παράληψης ή πλημμελούς εκτέλεσης των κα¬ 
θηκόντων τους, ρυθμίζονται με αποφάσεις του ΔΣ του 
ΕΚΕΠ. 

Άρθρο 10 

Κατασταλτικός Έλεγχος 

Η οικονομική διαχείριση του ΕΚΕΠ υπόκειται σε ετήσιο 
κατασταλτικό έλεγχο από ορκωτό ελεγκτή που ορίζεται 
από το ΔΣ του ΕΚΕΠ. Αντικείμενο του ελέγχου είναι: 

1. Η πληρότητα και νομιμότητα των προτύπων δικαιο- 
λογητικών που στηρίζουν τις οικονομικές πράξεις. 

2. Η ορθότητα της λογιστικής απεικόνισης των διαφό¬ 
ρων συναλλαγών στα τηρούμενα βιβλία. 

3. Η νομιμότητα των διενεργούμενων από τα εκάστοτε 
αρμόδια όργανα διαχειριστικών πράξεων. 

4. Η εφαρμογή κατά την εκτέλεση των διαφόρων λογι¬ 
στικών πράξεων των διαδικασιών εκείνων που διασφαλί- 
ζουντα συμφέροντα του ΕΚΕΠ. 

5. Η σύννομη κατάρτιση των οικονομικών καταστάσεων 
ήτοι του Ισολογισμού του Λογαριασμού Αποτελεσμάτων 
Χρήσεων. 

Ο ορκωτός ελεγκτής υποβάλλειτηνέκθεσητου στο Δ.Σ. 
και στους εποπτεύοντες Υπουργούς μέχριτέλους Μάίου. 

Το Δ.Σ. του ΕΚΕΠ μέσα σε εύλογο χρόνο από την ημε¬ 
ρομηνία υποβολής σ’ αυτό της σχετικής έκθεσης μπορεί 
να διατάξει ότι κατά την κρίση του επιβάλλεται για τηντα- 
κτοποίηση των τυχόν ελλείψεων και παραλείψεων που 
επισημαίνονται στην έκθεση αυτή. 

Άρθρο 11 
Λογιστικό Σχέδιο 

Το ΔΣτου ΕΚΕΠ, με αποφάσεις του, δύναται να αναθέ¬ 
τει σε Υπηρεσία, Εταιρεία ή Ειδικευμένο Γραφείο την σύ¬ 
νταξη ή και την εφαρμογή μελετών μηχανολογιστικής ορ¬ 
γάνωσης των υπηρεσιών του ΕΚΕΠ. 

Άρθρο 12 
Προμήθειες 

1. Οι κάθε μορφής προμήθειες παροχή υπηρεσιών και 
εκτέλεση έργων του ΕΚΕΠ πραγματοποιούνται ως εξής : 

α) Για ετήσια δαπάνη μέχρι 15.000 ευρώ δύναται να γί¬ 
νονται με απευθείας ανάθεση. 

β) Για ετήσια δαπάνη από 15.001 ευρώ μέχρι 45.000 ευ¬ 
ρώ γίνονται με πρόχειρο διαγωνισμό και 

γ) Γ ια ποσό άνω των 45.001 ευρώ γίνονται με δημόσιο 
διαγωνισμό, σύμφωνα με τις διατάξεις του Π.Δ. 394/96 
«Κανονισμός Προμηθειών Δημοσίου» (Α 226), όπως αυ¬ 
τές ισχύουν. 

Γ ια προμήθεια άνω των 1.500 ευρώ προηγείται έρευνα 
αγοράς και ζήτηση προσφορών. 


- Η επιλογή των προμηθευτών για μεν την πρώτη κατη¬ 
γορία γίνεται με κριτήρια την τιμή, την ποιότητα και την 
ποσότητα που προσφέρουν για το αιτούμενο είδος κα¬ 
θώς και το χρόνο εκτέλεσης της παραγγελίας, για δε τις 
λοιπές κατηγορίες με βάση τη συμφερότερη συνολικά τι¬ 
μή σε σχέση με τα παρελκόμενα ή αναλώσιμα και με την 
προϋπόθεση ότι τα προσφερόμενα είδη ανταποκρίνονται 
απόλυτα και πληρούν τις αιτούμενες τεχνικές και ποιοτι¬ 
κές προδιαγραφές. 

- Για να πραγματοποιηθεί οποιαδήποτε προμήθεια πρέ¬ 
πει να περιλαμβάνεται η σχετική Δαπάνη στον προϋπολο¬ 
γισμό του ΕΚΕΠ. 

- Γ ια κάθε προμήθεια για την οποία θα διαπιστωθεί έλ¬ 
λειψη ή ανάγκη απαραίτητα συμπληρώνεται από τον εν¬ 
διαφερόμενο έντυπο ΑΙΤΗΣΗΣ ΠΡΟΜΗΘΕΙΑΣ. 

Στο ανωτέρω έντυπο πρέπει να αιτιολογείται πλήρως η 
ανάγκη της αϊτού μενης προμήθειας και να βεβαιώνεται 
ότι υπάρχει σχετική πίστωση. 

- Έγκριση δαπάνης: 

• οι Αιτήσεις Προμηθειών που αφορούν προμήθειες 
έως 1.500 ευρώ εγκρίνονται από τον Γενικό Δ/ντή ο οποί¬ 
ος συνεργάζεται με τον υπεύθυνο προμηθειών για την 
προώθηση και υλοποίηση της αίτησης. 

• οι Αιτήσεις Προμηθειών που αφορούν προμήθειες 
άνω των 1.501 ευρώ προωθούνται στο Γενικό Δ/ντή ο 
οποίος προεγκρίνει τη σκοπιμότητα εκτέλεσης της προ¬ 
μήθειας και στη συνέχεια εισηγείταιτην έγκρισή τους από 
το Διοικητικό Συμβούλιο. 

- Επιλογή Προμηθευτών: 

Ο υπεύθυνος προμηθειών, ως υπεύθυνος για την έρευ¬ 
να αγοράς και για να επιτύχει τους καλύτερους δυνατούς 
όρους, ζητά προσφορές από προμηθευτές που μπορούν 
να προσφέρουν το ζητούμενο είδος ή την αιτούμενη υπη¬ 
ρεσία. 

Η επιλογή των προμηθευτών γίνεται ως εξής: 

α) για αγορές έως 1.500 ευρώ με απόφαση του Γεν. 
Δ/ντή. 

β) για αγορές από 1.501 - 15.000 ευρώ με απευθείας 
ανάθεση με τρεις τουλάχιστον έγγραφες ανοικτές προ¬ 
σφορές και έγκριση από το Δ.Σ. του ΕΚΕΠ κατόπιν εισή¬ 
γησης απάτην Επιτροπή Προμηθειών. 

γ) για αγορές από 15.001 -45.000 ευρώ μεπρόχειρο μει¬ 
οδοτικό διαγωνισμό μετρεις τουλάχιστον έγγραφες κλει¬ 
στές προσφορές και έγκριση από το Δ.Σ. του ΕΚΕΠ κατό¬ 
πιν εισήγησης από την Επιτροπή Προμηθειών. 

Τα πιο πάνω ποσά ισχύουν για κάθε είδος προμήθειας 
χωρίς να επιτρέπεται η κατάτμισή τους. 

Μετά την επιλογή του προμηθευτή και πριν πραγματο¬ 
ποιηθεί η προμήθεια, συνάπτεται συμφωνία με τον προ¬ 
μηθευτή με την υπογραφή Σύμβασης ή με την έκδοση 
Δελτίου Παραγγελίας. 

Συμβάσεις μεταξύ του ΕΚΕΠ και του προμηθευτή υπο¬ 
γράφονται κατά την κρίση του Δ.Σ. του ΕΚΕΠ για προμή¬ 
θειες άνω των 15.000 ευρώ. 

Για προμήθειες άνω των 45.001 ευρώ υπογράφονται 
Συμβάσεις υποχρεωτικά. 

Τις Συ μβάσεις αυτές από την πλευράτου ΕΚΕΠ, τις υπο¬ 
γράφουν τα εξουσιοδοτημένα πρόσωπα κατόπιν αποφά- 
σεως του Δ.Σ. 

Το ύψος των προαναφερθέντων ποσών μπορεί να ανα¬ 
προσαρμόζεται ύστερα από απόφαση του ΔΣ κατ’ ακο¬ 
λουθία των σχετικών αποφάσεων του Υπουργού Οικονο¬ 
μίας και Οικονομικών. 

2. Οι προμήθειες που απαιτούν τη διενέργεια πρόχει¬ 
ρου ή δημόσιου διαγωνισμού διενεργούνται από επιτρο¬ 
πές, η σύνθεση και θητεία των οποίων καθορίζονται με 
απόφαση του Δ.Σ. του ΕΚΕΠ. 

3. Το Δ.Σ. του ΕΚΕΠ έχει την ευχέρεια να εγκρίνει, να 
απορρίψει ή να ζητήσει την επανάληψη διενεργηθέντα 
πρόχειρου ή δημόσιου διαγωνισμού, εφόσον τούτο κρί- 
νεται σκόπιμο για τα συμφέροντα του ΕΚΕΠ. 

4. Η παραλαβή και η πιστοποίηση της καλής εκτέλεσης 
κάθε προμήθειας, βεβαιώνεται από σχετική επιτροπή πα¬ 
ραλαβής ή σύνθεση και η θητεία της οποίας καθορίζονται 
με απόφαση του Δ.Σ. του ΕΚΕΠ. 

5. Η επιτροπή προμηθειών είναι τουλάχιστον τριμελής 
και η αντίστοιχη επιτροπή παραλαβής, επίσης, τριμελής. 
Χρέη Γραμματέως στις επιτροπές αυτές εκτελούν πρό¬ 
σωπα τα οποία ορίζονται με την ίδια απόφαση του Δ.Σ. για 
τη σύσταση της επιτροπής. Η θητεία των επιτροπών προ¬ 
μηθειών και παραλαβής είναι ετήσια και μπορεί να παρα- 
ταθεί ή μειωθεί μόνο με απόφαση του Δ.Σ. 

6. Στις επιτροπές προμηθειών και παραλαβής μπορούν 
να μετέχουν και μέλη του Δ.Σ. του ΕΚΕΠ. Οιμετέχοντες σε 
επιτροπές προμηθειών δεν είναι δυνατόν να μετέχουν και 
στις αντίστοιχες επιτροπές παραλαβής. 

7. Είναι δυνατή η συμμετοχή στις επιτροπές προμηθει¬ 
ών ή και στις επιτροπές παραλαβής, ειδικών επιστημό¬ 
νων, εμπειρογνωμόνων γενικότερα, μη υπαλλήλων του 
ΕΚΕΠ, εφόσον η ανάλογη προμήθεια απαιτεί εξειδικευ- 
μένες γνώσεις. Ειδικά, για τα μέλη των Επιτροπών αυτών 
πρέπει να προβλέπεται σχετική αποζημίωση στην απόφα¬ 
ση του Δ.Σ., με την οποία ορίζεται η σύνθεση της ανάλο¬ 
γης επιτροπής. 

8. Η παράδοση και παραλαβή προμηθειών πραγματο¬ 
ποιείται στο χώρο που καθορίζεται ρητά από την ανάλογη 
σύμβαση. Όλα τα στοιχεία που αναφέρονται στις προμή¬ 
θειες, στις αναθέσεις κλπ είναι εμπιστευτικής φύσεως και 
δεν επιτρέπεται η καθ’ οιονδήποτε τρόπο δημοσιοποίηση 
τους. 

9. Για κάθε περίπτωση που δεν αντιμετωπίζεται με αυτό 
το άρθρο έχουν εφαρμογή οι διατάξεις του Π.Δ. 394/96 
(ΦΕΚ266/Α/96). 

Άρθρο 13 
Γ ενικές διατάξεις 

1. Η ανάληψη ποσών από τους Τραπεζικούς λογαρια¬ 
σμούς του Κέντρου, στους οποίους καταθέτονταιχρημα¬ 
τικά ποσά από τους πόρουςτου Ε.ΚΕ.Π., γίνεται από εντε¬ 
ταλμένα προς τούτο όργανα, οριζόμενα με απόφαση του 
Δ.Σ. του Ε.Κ.Ε.Π. 

2. Ο Πρόεδρος, ο Αντιπρόεδρος, τα μέλη του ΔΣ και οι 
υπάλληλοιτου ΕΚΕΠ, όταν μετακινούνται είτε για τις συμ¬ 
μετοχές τους στις συνεδριάσεις του ΔΣ είτε για υπηρε¬ 
σιακούς λόγους από και προς πόλεις εκτός Αθηνών, δι¬ 
καιούνται των οδοιπορικών εξόδων μετάβασης και επι¬ 
στροφής, των εξόδων διαμονής σε ξενοδοχείο (Α’ ή Β' 
κατηγορίας) τα οποία θα αποδεικνύονται με την προσκό¬ 
μιση των νόμιμων δικαιολογητικών αποδείξεων, (τιμολο¬ 
γίων δελτίων παροχής υπηρεσιών κλπ). Γ ια τις παραπάνω 
μετακινήσεις θα καταβάλλεται επιπλέον σε αυτούς και 
ημερήσια εκτός έδρας αποζημίωση, η οποία ορίζεται σε 
44 Ευρώ η οποία υπόκειται στις νόμιμες κρατήσεις. Το πιο 
πάνω ποσό της ημερήσιας εκτός έδρας αποζημίωσης κα¬ 
ταβάλλεται εξ ολοκλήρου εφόσον υπάρχει διανυκτέρευ- 


ση, το ήμισυ δε εφόσον υπάρχει επιστροφή αυθημερόν. 
Για τη μετακίνηση του προσωπικού του ΕΚΕΠ απαιτείται 
απόφαση του Προέδρου του Δ.Σ. του ΕΚΕΠ ή του Αντι¬ 
προέδρου εφόσον απουσιάζει ή κωλύεται ο Πρόεδρος. 
Για τις μετακινήσεις του Προέδρου, του Αντιπροέδρου 
και Μελών του Δ.Σ. απαιτείται απόφαση του Δ.Σ. του 
ΕΚΕΠ. 

3. Για τις μεταβάσεις του Προέδρου, του Αντιπροέ¬ 
δρου, των μελώντουΔΣή υπαλλήλωντου ΕΚΕΠ στο Εξω¬ 
τερικό για υπηρεσιακούς λόγους απαιτείται απόφαση του 
Δ.Σ στην οποία καθορίζονται η χώρα, ο σκοπός της μετά¬ 
βασης και η διάρκεια αυτής. 

Για τη μετάβαση τους στην αλλοδαπή, στα ανωτέρω 
πρόσωπα καταβάλλονται τα οδοιπορικά έξοδα μετάβα¬ 
σης και επιστροφής, τα έξοδα διαμονής σε ξενοδοχείο Α 
ή Β κατηγορίας, καθώς και ημερήσια εκτός έδρας αποζη¬ 
μίωση. Όλα τα πιο πάνω έξοδα αποδεικνύονται με την 
προσκόμιση των δικαιολογητικών δαπανών μετακίνησης 
(απόκομμα εισιτηρίου, εξοφλημένο τιμολόγιο παροχής 
υπηρεσιών του ξενοδοχείου διαμονής ή εξοφλημένο τι¬ 
μολόγιο από τουριστικό γραφείο ή εταιρεία για το σύνο¬ 
λο των εξόδων ή μέρος αυτών κλπ). Η εκτός έδρας απο¬ 
ζημίωση ορίζεται κατ’ αναλογία διατάξεων που ισχύουν 
κάθε φορά για τους κρατικούς λειτουργούς, υπαλλήλους 
των Υπουργείων, των ΝΠΔΔ και των ΟΤΑ, καθώς και τους 
λειτουργούς και υπαλλήλουςτωνφορέωντου ευρύτερου 
δημόσιου τομέα, που αποστέλλονται για εκτέλεση υπη¬ 
ρεσίας στο εξωτερικό. 

4. Είναι δυνατή, μετά από απόφαση του οργάνου που 
απεφάσισε τη μετακίνηση η χορήγηση προκαταβολής 
ύψους μέχρι το 90% της συνολικής δαπάνης μετακίνη¬ 
σης. Εντός 15 ημερών από την επιστροφή του μετακινου- 
μένου, μαζί με τα προβλεπόμενα δικαιολογητικά, γίνεται 
απόδοση λογαριασμού και πραγματοποιείται η εκκαθάρι¬ 
ση της δαπάνης απ’ την αρμόδια προς τούτο υπηρεσία. 

5. Στον Πρόεδρο, τον Αντιπρόεδρο και τα μέλη του Δι¬ 
οικητικού Συμβουλίου εφόσον αναλαμβάνουν πρόσθετες 
εργασίες στο Κέντρο καταβάλλεται αμοιβή ανάλογη της 
προσφερόμενης από αυτούς εργασίας, η οποία καθορί¬ 
ζεται με απόφαση του ΔΣτου ΕΚΕΠ. 

6. Θέματα που δεν προβλέπονται από τον παρόντα Κα¬ 
νονισμό, ρυθμίζονται με αποφάσεις του ΔΣ του ΕΚΕΠ. 

7. Θέματα που δεν προβλέπονται από τον παρόντα Κα¬ 
νονισμό, ρυθμίζονται με αποφάσεις του ΔΣ του ΕΚΕΠ. 

8. Σε περίπτωση τροποποίησης του παρόντος Κανονι¬ 
σμού, επανεκδίδεται νέος σε ενιαίο κείμενο, που περι¬ 
λαμβάνει και τις αναθεωρημένες ή τροποποιημένες δια¬ 
τάξεις. 

9. Η ισχύς του παρόντος Κανονισμού αρχίζει από της 
δημοσιεύσεωςτου στην Εφημερίδα της Κυβερνήσεως. 

10. Η κοινή υπουργική απόφαση 190056/12.1.2000 
«Έγκριση κανονισμού οικονομικής διαχείρισης, προμη¬ 
θειών,ελέγχου και λοιπών θεμάτων διοικητικής μέριμνας, 
του Εθνικού Κέντρου Επαγγελματικού Προσανατολι¬ 
σμού (ΕΚΕΠ)» (ΦΕΚ 82/Β/2.2.2000) καταργείται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Ιουλίου 2004 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΕΘΝΙΚΗΣ ΠΑΙΔΕΙΑΣ ΕΡΓΑΣΙΑΣ ΚΑΙ 

ΔΙΟΙΚ. ΚΑΙ ΑΠΟΚΕΝΤΡΩΣΗΣ ΚΑΙ ΘΡΗΣΚΕΥΜΑΤΩΝ ΚΟΙΝΩΝΙΚΩΝ ΑΣΦΑΛΙΣΕΩΝ 

Κ. ΣΚΑΝΔΑΛΙΔΗΣ Π. ΕΥΘΥΜΙΟΥ Δ. ΡΕΠΠΑΣ 

Αριθ. 17039 (2) 

Σύσταση Νομικού Προσώπου με την επωνυμία « Δημοτι¬ 
κή Βιβλιοθήκη Γρεβενιτίου - Ευστάθιος Σκάρπας» στο 
Δήμο Ανατολικού Ζαγορίου Νομού Ιωαννίνων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 
Έχοντας υπόψη: 

1. Τις διατάξεις του άρθρου 203 του Δ.Κ.Κ. (Π.Δ. 
410/95). 

2. Την 145/2003 απόφαση του Δ.Σ. Ανατολικού Ζαγορί¬ 
ου. 

3. Την 20922/19.9.2001 (ΦΕΚ. 1271/Β/2.10.2001) από¬ 
φασή μας, «Μεταβίβαση αρμοδιοτήτων και παροχή εξου¬ 
σιοδότησης υπογραφής αποφάσεων, εγγράφων κ.λ.π. 
ΜΕ ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ ΠΕΡΙΦΕΡΕΙΑΣ», 
αποφασίζουμε: 

1. Συστήνουμε Ν.Π.Δ.Δ. με την επωνυμία: «Δημοτική Βι¬ 
βλιοθήκη Γ ρεβενιτίου - Ευστάθιος Σκορπάς», στο Δήμο 
Ανατολικού Ζαγορίου του Νομού Ιωαννίνων, με έδρα το 
Δ.Δ. Γ ρεβενιτίου. 

2. Σκοπός του Ν.Π. είναι: 

α) Η συντήρηση - αποκατάσταση και δημιουργία προϋ¬ 
ποθέσεων διάσωσης των κειμηλιακών βιβλίων. 

β) Η συγκρότηση - λειτουργία αναγνωστηρίου και ο 
εξοπλισμός αυτού με οπτικοακουστικά μέσα προς χρήση 
μαθητών, εκπαιδευτικών, ερευνητών, μελετητών, πνευ¬ 
ματικών ανθρώπων και λοιπών πολιτών της Περιφέρειας 
του Δήμου αλλά και της ευρύτερης κοινωνίας. 

γ) Η δημιουργία δανειστικής βιβλιοθήκης με κάθε εί¬ 
δους περιεχόμενο βιβλίων, περιοδικών και τύπου, τα 
οποία θα μπορούν να δανείζονται και να μελετούν οι κά¬ 
τοικοι του Δήμου. 

δ) Η συγκέντρωση, ταξινόμηση και προβολή αρχειακού 
υλικού και κειμηλίων σχετικά με την ανάδειξη της ιστορι¬ 
κής, θρησκευτικής, πολιτιστικής και πνευματικής φυσιο¬ 
γνωμίας της περιοχής. 

ε) Η υποκίνηση του ενδιαφέροντος προς το βιβλίο 
και η δημιουργία πνευματικής ζωής και λογοτεχνικής 
κίνησης. 

Για την εκπλήρωση των σκοπών θα διοργανώνονται διά¬ 
φορες πνευματικές εκδηλώσεις όπως παρουσίαση νέων 
βιβλίων, συζητήσεις με συγγραφείς και πνευματικούς αν¬ 
θρώπους γενικότερα, προβολές ταινιών, διοργανώσεις 
σεμιναρίων και συνεδρίων και συνεργασία με φορείς, 
συλλόγους και άλλα πνευματικά ιδρύματα. 

3. Πόροι του Ν.Π. είναι: 

α) Ετήσια επιχορήγηση του Δήμου ύψους 1000 ευρώ, 
β) Κάθε είδους κρατική ή ευρωπαϊκή επιχορήγηση, 
γ) Κάθε είδους εισφορές, δωρεές κληρονομιές και κλη¬ 
ροδοσίες. 

δ) Εισπράξεις από το αντίτιμο πραγμάτων ή υπηρεσιών 
που θα παρέχονται από το Ν.Π. 
ε) Έσοδα από προγράμματα της ΕΈ. 
στ) Κάθε άλλη νόμιμη πρόσοδος. 

4. Το Νομικό Πρόσωπο θα εκπροσωπείται ενώπιον των 
δικαστηρίων και πάσης Αρχής από τον Πρόεδρο του Δ.Σ. 
και σε περίπτωση απουσίας ή κωλύματος από τον Αντι¬ 
πρόεδρο. 

5. Κάλυψη δαπάνης: (Άρθρο 27 Ν. 2081/92). Από τις δια¬ 
τάξεις της απόφασης αυτής προκαλείται δαπάνη σε βά¬ 
ρος του προϋπολογισμού του Δήμου Ανατολικού Ζαγορί¬ 
ου ύψους 1000 ευρώ.( σελ. 37 Κ.Α. 212.3). 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 22 Ιουλίου 2003 

Με εντολή Γ ενικού Γ ραμματέα Περιφέρειας 
Ο Διευθυντής 
ΧΡΗΣΤΟΣ ΤΣΙΑΤΟΥΡΑΣ 

-♦- 

(3) 

Απόκτηση Ελληνικής Ιθαγένειας της ομογενούς Αθανα- 
σιάδη Μαρίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΘΕΣΣΑΛΙΑΣ 

Με την 203801/10.7.2003 απόφαση του Γενικού Γραμ¬ 
ματέα της Περιφέρειας Θεσσαλίας που εκδόθηκε σύμ¬ 
φωνα με τις διατάξεις του άρθρου 1 του Ν. 2790/2000 
(ΦΕΚ 24/Α/16.2.2000) «Αποκατάσταση των παλιννοστού- 
ντων ομογενών από την τέως Σοβιετική Ένωση και άλλες 
διατάξεις» όπως τροποποιήθηκε με το άρθρο 76 του Ν. 
2910/2001 (ΦΕΚ 91/Α/2.5.2001) «Είσοδος και παραμονή 
αλλοδαπών στην Ελληνική Επικράτεια. Κτήση της ελληνι¬ 
κής ιθαγένειας με πολιτογράφηση και άλλες διατάξεις», 
γίνεται αποδεκτή η από 4.6.2002 αίτηση της ανωτέρω 
ομογενούς Αθανασιάδη (επώνυμο) Μαρίας (κ. όνομα) πε¬ 
ρί απόκτησης της Ελληνικής Ιθαγένειας, η οποία γεννή¬ 
θηκε στις 25.3.1984 στην πόλη Κουκόντης περιφέρειας 
Φεργκάνα του Ουζμπεκιστάν. Τα στοιχεία της είναι: 

ΕΠΩΝΥΜΟ ΟΝΟΜΑ 

ΠΑΤΡΟΣ: (Επώνυμο)Βερχόβσκι Γεώργιος 

ΜΗΤΡΟΣ: (Επώνυμο)Αθανασιάδη Ειρήνη 

ΣΥΖΥΓΟΥ: (Επώνυμο) 

Με εντολή Γ ενικού Γ ραμματέα Περιφέρειας 
Ο Προϊστάμενος 
ΔΗΜΗΤΡΙΟΣ ΒΟΤΣΗΣ 
-♦- 

Αριθ. 5206 (4) 

Πενταετής απαγόρευση κυνηγίου στη θέση «Γιαλτάς» 
του Δήμου Γόννων Ν. Λάρισας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΘΕΣΣΑΛΙΑΣ 

Έχοντας υπόψη: 

1. Τις διατάξεις του άρθρου 258 παρ. 5 του Ν.Δ. 86/69, 
που προστέθηκε με το άρθρο 7 παρ. 3 του Ν. 177/75 «πε¬ 
ρί αντικαταστάσεως και συμπληρώσεως διατάξεων τινών 
του Νομοθετικού Διατάγματος 86/1969 περί Δασικού Κώ- 
δικος». 

2. Τις διατάξεις της 414985/29.11.1985 (ΦΕΚ 757/Β/ 
18.12.1985) κοινής απόφασης των Υφυπουργού Εθνικής 
Οικονομίας και Αναπληρωτή Υπουργού Γεωργίας «Μέτρα 
διαχείρισης της άγριας πτηνοπανίδας». 

3. Τις διατάξεις του Π.Δ. 94/1993 (ΦΕΚ40/Α722.3.1993) 
«περί καθορισμού αρμοδιοτήτων που διατηρούνται από 
τον Υπουργό και τις Περιφερειακές Αρχές ή Όργανα δια- 
νομαρχιακού επιπέδου του Υπουργείου Γ εωργίας». 

4. Τις διατάξεις του Ν. 2218/1994 (ΦΕΚ 90/Α713.6.1994) 
Ίδρυση Νομαρχιακής Αυτοδιοίκησης - τροποποίηση δια¬ 
τάξεων για την πρωτοβάθμια Αυτοδιοίκηση και την Περι¬ 
φέρεια και άλλες διατάξεις. 

5. Τις διατάξεις του Ν. 2240/1994 «συμπλήρωση διατά¬ 
ξεων για τη Νομαρχιακή Αυτοδιοίκηση και άλλες διατά¬ 
ξεις». 

6. Το άρθρο 29 του Ν. 1558/85 «Κυβέρνηση και Κυβερ¬ 
νητικά όργανα» που προστέθηκε με το άρθρο 27 του Ν. 
2081/92 (ΦΕΚ 154/Α710.9.1992). 

7. Την 1860/12.4.2001/23.5.2001 (ΦΕΚ 421/Β/12.4. 
2001) απόφαση του Γενικού Γραμματέα Περιφέρειας 
Θεσσαλίας, με την οποία εξουσιοδοτεί τους Προϊσταμέ¬ 
νους των Δασαρχείων να υπογράφουν με εντολή του. 

8. Το με 69/19.5.2003 έγγραφο του Κυνηγετικού Συλλό¬ 
γου Λάρισας με θέμα «Απαγόρευση κυνηγίου στη θέση 
Γιαλτάς στο Δήμο Γόννων». 

9. Το με 2387/16.7.2003 έγγραφο του Δήμου Γόννωνμε 
το οποίο εκφράζει την συγκατάθεσή του για το ίδιο θέμα. 

10. Την ανάγκη απαγόρευσης του κυνηγίου όλων των 
θηραμάτων, έτσι ώστε να επέλθει φυσική αναπαραγωγή 
και αύξηση του φασιανού, γιατί η προς απαγόρευση έκτα¬ 
ση (παραποτάμια) είναι ιδανικός βιότοπος του ανωτέρω 
είδους, με σκοπό την προστασία, ανάπτυξη, αναπαραγω¬ 
γή και εκμετάλλευση του θηραματικού κεφαλαίου και της 
άγριας πανίδας της περιοχής, αποφασίζουμε: 

Απαγορεύουμε το κυνήγι όλων των θηραμάτων στη 
θέση «Γ ιαλτάς» του Δ.Δ. Γ όννων του Δήμου Γ όννων, και 
σε έκταση 4.200 στρεμ. επί μία 5ετία από 1.8.2003 μέχρι 
31.7.2008. 

Η ως άνω έκταση οριοθετείται ως κάτωθι: 

Ανατολικά: Ράμπα Μακρυχωρίου - Γόννοι (ασφαλτο¬ 
στρωμένος δρόμος). 

Βόρεια: Από Γόννους ακολουθείτο δρόμο προς Ροδιά 
μέχρι τον οικισμό Ελιά, θέση «Εικονοστάσι». 

Δυτικά: Από ανωτέρω θέση ακολουθεί τον αγροτικό 
δρόμο μέχρι Πηνειό ποταμό. 

Νότια: Πηνειός ποταμός. 

Από τις διατάξεις αυτής της απόφασης δενπροκαλείται 
δαπάνη σε βάρος του Κρατικού Προϋπολογισμού. 

Η τήρηση της παρούσας ανατίθεται στα όργανα της 
Δασικής Υπηρεσίας, της Αστυνομίας και σε κάθε φιλόνο¬ 
μο πολίτη. 

Οι παραβάτες αυτής διώκονται και τιμωρούνται σύμ¬ 
φωνα με τις περί Θήρας ισχύουσες διατάξεις. 

Η απόφαση αυτή να δημοσιευθεί στην Εφημερίδα της 
Κυβερνήσεως και θα ισχύει από την Κυνηγετική περίοδο 
2003-2004. 

Λάρισα, 18 Ιουλίου 2004 

Με εντολή Γ ενικού Γ ραμματέα Περιφέρειας 
Ο Δασάρχης 
ΚΩΝ/ΝΟΣ ΠΕΤΡΟΥ 
-♦- 

Αριθ. 6054 (5) 

Τροποποίηση - Συμπλήρωση της παρ. 1 της 3391/ 10.4. 

2003 απόφαση του Γενικού Γραμματέα Περιφέρειας 

Κ. Μακεδονίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 3 παρ. 7 του Ν. 1069/80 
όπως τροποποιήθηκε με τις διατάξεις του άρθρου 8 του 
Ν. 2839/12.9.2000. 

2. Τις 19 και 20/2003 αποφάσεις - προτάσεις του Δ.Σ. 
της Δημοτικής Επιχείρησης Ύδρευσης-Ανατολικού Ολύ- 
μπου. 

3. Την 3391/10.4.2003 απόφασή μας με την οποία καθο¬ 
ρίστηκε αποζημίωση στον Αντιπρόεδρο του Δ.Σ. της Δη¬ 


μοτικής Επιχείρησης Ύδρευσης και Αποχέτευσης Αν. 
Ολύμπου. 

4. Το γεγονός ότι μπορεί να ορίζεται, μετά από εισήγη¬ 
ση του Διοικητικού Συμβουλίου, ένα μέλος του που έχει 
πλήρη απασχόληση με αμοιβή στην επιχείρηση και με την 
ίδια απόφαση να καθορίζονται οι αρμοδιότητες του και το 
ύφος της αμοιβής τους. 

5. Την 5631/11.8.2000 απόφαση Γενικού Γ ραμματέα Πε¬ 
ριφέρειας Κ. Μακεδονίας περί «Μεταβίβασης του δικαιώ¬ 
ματος υπογραφής» Με εντολή Γ ενικού Γ ραμματέα Περι¬ 
φέρειας, στον Γενικό Διευθυντή, στους Προϊσταμένους 
Τμημάτων», αποφασίζουμε: 

Τροποποιούμε - συμπληρώνουμε την παρ. 1 της 3391/ 
10.4.2003 απόφασή μας ως εξής: 

1. Καθορίζουμε την αποζημίωση του Τσαρούχα Δημή- 
τριου αντιπροέδρου - μέλος του Διοικητικού Συμβουλίου 
της Δ.Ε.Υ.Ατου Δήμου Αν. Ολύμπου του Νομού Πιερίας 
στα 1000 ευρώ μηνιαίως με τις παρακάτω αρμοδιότητες: 

Να φροντίζει: 

α) την καθημερινή λειτουργία των συνεργείων επισκευ¬ 
ής και συντήρησης των δικτύων ευθύνης και επέμβασης 
αυτών στα προβλήματα που προκύπτουν. 

β) την σωστή (ποιοτική και ποσοτική) παραλαβή των 
πραγματοποιηθέντων προμηθειών για τις ανάγκες της 
επιχείρησης, την ευθύνη για την ομαλή πορεία των υπό 
κατασκευή έργων σε συνεργασία με τους υπεύθυνους 
μηχανικούς της ΤΥΔΚτου Ν. Πιερίας καιτουΑν. Ολύμπου 

γ) για τα απαιτούμενα υλικά μέσα γιατην λειτουργία των 
υπηρεσιών, εγκαταστάσεων, μηχανημάτων και την εκτέ¬ 
λεση των διαφόρων εργασιών συντήρησης ή επισκευής 
τους φροντίζοντας για την καλύτερη ποιότητα και τις πιο 
συμφέρουσες τιμές 

δ) για την υλοποίηση των αποφάσεων του Διοικητικού 
Συμβουλίου και των επιτροπών της παρ. 3 του άρθρου 5 
του Ν. 1069/80 ή τυχόν άλλων παραπλήσιων επιτροπών 
που θα καθιερωθούν νόμιμα στο μέλλον 

ε) θα είναι υπόλογος απέναντι στο Διοικητικό Συμβού¬ 
λιο της Δ.Ε.Υ.Α.Ν.Ο για την σωστή και ομαλή λειτουργία 
της επιχείρησης. 

Κατά τα λοιπά ισχύει ως έχει η 3391/10.4.2003 απόφα¬ 
σή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κατερίνη, 15 Ιουλίου 2003 

Ο Γ ενικός Γ ραμματέας Περιφέρειας 
ΗΛΙΑΣ ΛΙΑΚΟΠΟΥΛΟΣ 

-Φ- 

Αριθ. 1002/Φ.Λ23.1 (6) 

Ανάκληση των ΔΒΕΑ/531/Φ.Λ 23.1/24.4.2001 και ΔΒΕΑ/ 
948/Φ.Λ 23.1/22.7.1999 αποφάσεων του Νομάρχη Ιω- 
αννίνων κατά το μέρος που είχαν καθοριστεί λατομικές 
περιοχές στη θέση «Κουρί - Κοφτερό - Εικόνες» Δ.Δ 
Αναργύρων Δήμου Πασσαρώνος Ν. Ιωαννίνων. 

Ο ΝΟΜΑΡΧΗΣ ΙΩΑΝΝΙΝΩΝ 
Έχοντας υπόψη: 

1. Τις διατάξεις του Ν. 2218/1994 «Ίδρυση Νομαρχια¬ 
κής Αυτοδιοίκησης και άλλες διατάξεις», όπως αυτός συ¬ 
μπληρώθηκε με το Ν. 2240/1994 και κωδικοποιήθηκε με 
το Π.Δ/ 30 1996 «Κώδικας Νομαρχιακής Αυτοδιοίκησης». 

2. Τις διατάξεις του Ν. 1428/1984 «Εκμετάλλευση λατο¬ 
μείων αδρανών υλικών και άλλες διατάξεις», όπως τροπο¬ 
ποιήθηκαν, αντικαταστάθηκαν και συμπληρώθηκαν με τους 
Νόμους, 2115/1993 (ΦΕΚ/15/α/15.2.1993, 2702/ 7.4.1999 
(ΦΕΚ'70/α/7.4.1999) και 2837/2000 (ΦΕΚ/178/α/3.8.2003). 

3. Τις 1062/2003 και 1066/2003 αποφάσεις τους Συμ¬ 
βουλίου της Επικράτειας με τις οποίες ακυρώθηκαν και 
κρίθηκαν μη εκτελεστές οι Α.Π/ΔΒΕΑ/948/Φ.Λ 23.1/ 
22.7.1999 (ΦΕΚ/1580/Β/6.8.1999) και Α.Π/ΔΒΕΑ/ 531/Φ.Λ 
23.1/24.4.2001 (ΦΕΚ/533/Β/9.5.2001) αποφάσεις του Νο¬ 
μάρχη Ιωαννίνων με τις οποίες είχαν καθορισθεί λατομι¬ 
κές περιοχές για την εξόρυξη, επεξεργασία και παραγω¬ 
γή αδρανών υλικών σε εκτάσεις 1577,182τ.μ και 962.736 
τ.μ στις θέσεις «Κουρί - Κοφτερό - Εικόνες» και «Κοφτερό 
-Κασσαράκι» του Δ.Δ Αναργύρων Δήμου ΠασσαρώνοςΝ. 
Ιωαννίνων αντίστοιχα. 

4. Τις διατάξεις τηςπαρ. 5 του άρθρου 95 του Συντάγμα¬ 
τος, σύμφωνα με το οποίο η Διοίκηση υποχρεούται να συμ¬ 
μορφώνεται με τις Δικαστικές αποφάσεις, αποφασίζουμε: 

Ανακαλούμε: 

1. Την Α.Π /ΔΒΕΑ/948/Φ.Λ23.1/22.7.1999 (ΦΕΚ/1580/Β/ 
6.8.1999) απόφαση του Νομάρχη με την οποία είχεκαθο- 
ρισθεί λατομική περιοχή εξόρυξης, επεξεργασίας και πα¬ 
ραγωγής αδρανών υλικών σε Δημοτική δασική έκταση 
1.577,182 τ.μ στη θέση «Κουρί - Κοφτερό - Εικόνες» Δ.Δ 
Αναργύρων Δήμου Πασσαρώνος Ν. Ιωαννίνων για τους 
λόγους που αναφέρονται στην παρ. 3 και 4 του προοιμίου 
της απόφασης. 

2. Την Α.Π ΔΒΕΑ/531/ΦΛ/23.1/24.4.2001 (ΦΕΚ/533/Β/ 
9.5.2001 ομοία, μόνο κατά το μέρος που είχε καθορισθεί 
λατομική περιοχή εξόρυξης, επεξεργασίας και παραγω¬ 
γής αδρανών υλικών, σε Δημοτική δασική έκταση εμβα- 
δού 962.736 τ.μ, παραγωγής αδρανών υλικών, σε Δημοτι¬ 
κή δασική έκταση εμβαδού 962.736 τ.μ. στη θέση «Κοφτε¬ 
ρό - Κασσαράκι» του Δ.Δ Αναργύρων Δήμου Πασσαρώνος 
Ν. Ιωαννίνων αντίστοιχα για τους ίδιους λόγους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 16 Ιουλίου 2003 
Ο Νομάρχης 

ΑΛΕΞΑΝΔΡΟΣ ΚΑΧΡΙΜΑΝΗΣ 

-♦- 

Αριθ.ΔΑΑ 12531 (7) 

Διενέργεια εκούσιου αναδασμού περιοχής ΠΟΛΥΖΕΙΚΑ 
ΜΑΥΡΟΛΟΦΟΥ Ν. Μαγνησίας. 

Ο ΝΟΜΑΡΧΗΣ ΜΑΓΝΗΣΙΑΣ 

Έχοντας υπόψη: 

1. Τις διατάξειςτου Ν. 674/1977. 


2. Τη σχετική εισήγηση της Δ/ΝΣΗΣ ΑΓΡΟΤΙΚΗΣ ΑΝΑ¬ 
ΠΤΥΞΗΣ Νομαρχίας μας, αποφασίζουμε: 

Να γίνει εκούσιος αναδασμός στη κτηματική περιοχή 
αγροκτήματος ΠΟΛΥΖΕΙΚΑ ΜΑΥΡΟΛΟΦΟΥ Δήμου ΑΛ¬ 
ΜΥΡΟΥ Ν. ΜΑΓΝΗΣΙΑΣ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 21 Ιουλίου 2003 

Ο Νομάρχης 
ΙΩΑΝΝΗΣ ΠΡΙΝΤΖΟΣ 
-♦- 

Αριθ.3216 (8) 

Μεταφορά κενών οργανικών θέσεων Διδακτικού Εκπαι¬ 
δευτικού Προσωπικού (ΔΕΠ) στο Τμήματα του Ιονίου 
Πανεπιστημίου. 

Ο ΠΡΟΕΔΡΟΣ ΤΗΣΔΙΟΙΚΟΥΣΑΣ ΕΠΙΤΡΟΠΗΣ 
ΤΟΥ ΙΟΝΙΟΥ ΠΑΝΕΠΙΣΤΗΜΙΟΥ 

Έχοντας υπόψη: 

1. Του Π.Δ. 83/84 «Ίδρυση Πανεπιστημίου Ιονίου» (ΦΕΚ 
31/1984 τ.Α'), όπως συμπληρώθηκε και τροποποιήθηκε 
με το Π.Δ. 302/1985 (ΦΕΚ 113/1985 τ.Α'). 

2. Του Ν. 1268/82 «Δομή και λειτουργία ΑΕΙ». 

3. Τις διατάξεις της παρ. 5α του άρθρου 14 του Ν. 
2817/14.3.2000 (ΦΕΚ 78/14.3.2000 τ.Α'). 

4. Το Φ. 121.1/10/50997/Β2/27.5.2003 έγγραφο του 
ΥΠΕΠΘ. 

5. Το γεγονός ότι υπάρχουν διαθέσιμες κενές οργα¬ 
νικές θέσεις Ε.Ε.ΔΙ.Π. και Ε.ΤΈ.Π. στο Ιόνιο Πανεπι¬ 
στήμιο. 

6. Την από 10.7.2003 απόφαση της Διοικούσας Επιτρο¬ 
πής του Ιονίου Πανεπιστημίου. 

7. Το γεγονός ότι από την απόφαση αυτή δεν προκα- 
λείται δαπάνη εις βάρος του προϋπολογισμού του Ιονίου 
Πανεπιστημίου, αποφασίζουμε: 

Μεταφέρουμε κενές οργανικές θέσεις ΔΕΠ του Ιονίου 
Πανεπιστημίου στα Τμήματα αυτού ως ακολούθως: 

1. Τμήμα Μουσικών Σπουδών: Δύο (2) θέσεις. 

2. Τμήμα Αρχειονομίας και Βιβλιοθηκονομίας: Δύο (2) 
θέσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 22 Ιουλίου 2003 

Ο Πρόεδρος κ.α.α. 

Ο Αντιπρόεδρος 
ΕΛΕΥΘΕΡΙΟΣ ΠΑΠΑΓΙΑΝΝΑΚΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34* ΑΘΗΝΑ 104 32 * ΤΕΙΕΧ 223211 ΥΡΕΤ (3Π * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ιιΐίρ: νννννν.Θΐ.ςΓ - θ-ιτΐ3ίΙ: \λ/θ5ιτι351θγ @ βί.9 Γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ -Αγ. Ειρήνης 10 


(2410)597449 
(26610) 89157 
(26610) 89105 
(2810) 396 409 
(22510) 37 181 
(22510) 37 187 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 θιιιό. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 βυτο για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Ευκο 

Τεύχος 

Περίοδος 

Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Ωϋ - γοπι για δημοσιεύματα μετά το 1994 καθορίζεται σε 30 θυτο ανάτεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυιΌ ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπϊθγπθΙ 


Τεύχος 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 
3512 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 
3512 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε. Π. 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Α', Β' καιΔ' 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 
συνδρομής του έτους 2003 κατά 6 θυτο ανά έτος παλαιότητας και κατά τεύχος 


205 

10,25 

176 

8,80 

293 

14,65 

205 

10,25 

59 

2,95 

ΔΩΡΕΑΝ 


293 

14,65 

147 

7,35 

147 

7,35 

88 

4,40 

59 

2,95 

ΔΩΡΕΑΝ 

- - 

30 

1,50 

ΔΩΡΕΑΝ 


59 

2,95 

30 

1,50 

ΔΩΡΕΑΝ 

- 

ΔΩΡΕΑΝ 

- - 

ΔΩΡΕΑΝ 

- 

ΔΩΡΕΑΝ 


2.054 

102,70 

587 

29,35 

205 

10,25 

88 

4,40 



352 

17,60 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίΘίτίΘί, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











































